CELEX: 62016CN0452
Language: lv
Date: 2016-08-16 00:00:00
Title: Lieta C-452/16: Lūgums sniegt prejudiciālu nolēmumu, ko 2016. gada 16. augustā iesniedza Rechtbank Amsterdam (Nīderlande) – Openbaar Ministerie/Krzysztof Marek Poltorak

17.10.2016   
            
            
               LV
            
            
               Eiropas Savienības Oficiālais Vēstnesis
            
            
               C 383/7
            
         Lūgums sniegt prejudiciālu nolēmumu, ko 2016. gada 16. augustā iesniedza Rechtbank Amsterdam (Nīderlande) – Openbaar Ministerie/Krzysztof Marek Poltorak
   
   (Lieta C-452/16)
   (2016/C 383/09)
   Tiesvedības valoda – holandiešu
   
      Iesniedzējtiesa
   
   
      Rechtbank Amsterdam
   
   
      Pamatlietas puses
   
   
      Prasītāja: Openbaar Ministerie
   
   
      Atbildētājs: Krzysztof Marek Poltorak
   
   
      Prejudiciālie jautājumi
   
   
               1)
            
            
               Vai jēdzieni “tiesu iestāde”, kā noteikts Pamatlēmuma 2002/584/TI (1) 6. panta 1. punktā, un “tiesas nolēmums”, kā noteikts Pamatlēmuma 2002/584/TI 1. panta 1. punktā, ir autonomi Savienības tiesību jēdzieni?
            
         
               2)
            
            
               Ja atbilde uz 1. jautājumu ir apstiprinoša: atbilstoši kādiem kritērijiem var tikt noteikts, vai izsniegšanas dalībvalsts iestāde ir šāda “tiesu iestāde” un vai tādējādi tās izdots EAO ir šāds “tiesas nolēmums”?
            
         
               3)
            
            
               Ja atbilde uz 1. jautājumu ir apstiprinoša: vai Swedish National Police Board ietilpst jēdzienā “tiesu iestāde”, kā paredzēts Pamatlēmuma 2002/584/TI 6. panta 1. punktā, un vai šīs iestādes izdots EAO tādējādi ir “tiesas nolēmums” Pamatlēmuma 2002/584/TI 1. panta 1. punkta izpratnē?
            
         
               4)
            
            
               Ja atbilde uz 1. jautājumu ir noraidoša: vai tādas valsts policijas iestādes kā Swedish National Police Board noteikšana par izsniegšanas tiesu iestādi atbilst Savienības tiesībām?
            
         
      (1)  Padomes 2002. gada 13. jūnija Pamatlēmums par Eiropas apcietināšanas orderi un par nodošanas procedūrām starp dalībvalstīm (OV 2002, L 190, 1. lpp.).